**О Т Ч Е Т**

за дейността на НЧ „Христо Ботев – 1963” – с.Завоя, общ.Кирково, обл.Кърджали – 2019г.

І. Основни приоритети в читалищната дейност.

Те са насочени към обогатяване на културния живот в селото и общината за удоволетворяване потребностите на населението чрез :

* Съхранение и развитие на традициите на българския фолклор
* Възпитаване и утвърждаване на националното самосъзнание и културната идентичност
* Разширяване знанията на гражданите

ІІ. Цели и задачи.

1. Обогатяване на културния живот, социалната и образователната дейност в селото.
2. Утвърждаване на народното читалище като общодостъпен център за библиотечно и информационно обслужване на населението.
3. Запазване на традиционните читалищни дейности-съхраняване и популяризиране на автентичния фолклор.
4. Изграждане и развиване на ценностната система у младежта и децата.
5. Разширяване на сътрудничеството между читалищата в общината.

ІІІ. Основни дейности.

1. Библиотечна дейност.

Основни цели :

* Поддържане и обогатяване на библиотечния фонд.
* Подобряване работата с читателите – увеличаване броя на читателите и читателските посещения
* Организиране на мероприятия за честване на исторически събития и личности
* Работа с местната власт и детска градина „Кокиче”

Мероприятия за изпълнение на тези цели.

Библиотеката при читалището работи на пълен работен ден на пълна работна седмица, което дава достъп на жителите до библиотечния фонд.

Проведените културни мероприятия са с цел да се повиши интереса и към библиотеката. Подготвят се витрини за бележити дати.

Традиционно се провеждат срещи с най-малките потенциални потребители на библиотеката – децата от детската градина и техните родители и учители. Проведохме с тях детски празник за първи юни, първи март, участие в маратона на четенето.

Добра е съвместната ни работа и с обществени организации, кметство и детска градина. Читалището се стреми да развива дейности с доброволци. В помощ са деца и възрастни, които с желание и ентусиазъм се включват в провежданите мероприятия.

Обслужваме читатели и по домовете, когато е необходимо.

Като по-значими мероприятия през годината могат да бъдат посочени още : Участие в Общински фестивал на чушката при което получихме грамота за второ място за най-оригинални кулинарни произведения и традиционни ястия свързани с чушката;

Изложба на детски рисунки „светът през очите на детето” с участието на деца от 5 до 12год. възраст от двете села – Завоя и Дружинци, под ръководството на семейство Атанасови – „Арт галерия” – гр.Кърджали;

„Часът на приказката” – с участието на децата от детската градина.

Ежегодно отбелязваме празниците Първи март – ден на самодееца и баба Марта, като си сътрудничим всяка година с детската градина и ученици от селото, подаряваме мартеници на децата; Осми март, Коледа, Нова Година.

Партньори

Читалището поддържа връзка с Общинска администрация Кирково и кметство Завоя като среща добра подкрепа и от двете страни. Партньори в дейността на читалището са и детска градина „Кокиче”, с която провеждаме съвместни пероприятия.

Финансиране

Читалището работи с една щатна бройка – секретар, на трудов договор.

През изминалата година читалището работи по утвърдени субсидии, отпуснати от държавния и общински бюджет. Общият размер на получени и изразходвани субсидии са подадени в Община Кирково, описани в отчет, където е видно, че по-голяма част от субсидиите се изразходва главно за заплати и осигурителни вноски на читалищния служител.

В заключение : В своята дейност читалището се ръководи от нормативните документи – ЗНЧ, наредба за опазване на библиотечния фонд и закона за счетоводството. Стреми се да изпълнява основните текущи и стратегически планове, изготвени на базата на тези нормативни документи. Осъществените мероприятия фактически доказват това. Най-важният фактор в нашата работа са потребителите и затова мероприятията са насочени към тях и техните и техните потребности. Оценка за изпълнението им е отношението на хората към институцията читалище. Тяхната активност, изразяваща се в посещенията и участията им в различните мероприятия доказват, че тя е добра. Разбира се, има какво да се желае. Читалищният секретар, със своето отношение към работата, е в състояние да работи още по-усърдно за едно устойчиво, съвременно и необходимо развитие на читалищната дейност. Защото читалището е мястото, където се съхранява и популяризира българската духовност.

Председател :

(Е.Синабова)